นักท่องเที่ยวตื่นเต้น เจอฝูงวาฬเพชฌฆาตดำนับสิบ แหวกว่ายใกล้เกาะสิมิลัน
ที่มาภาพ นายกิตติพงษ์ พรหมแก้ว ไกด์นำเที่ยว ของบริษัท ว้าว อันดามัน,นักท่องเที่ยวสุดตื่นเต้น พบฝูงวาฬเพชฌฆาตดำ นับสิบตัว แหวกว่ายโชว์ตัวกลางทะเล บริเวณหมู่เกาะสิมิลัน จ.พังงา โดยต่างหยิบกล้องถ่ายรูปมาเก็บภาพ ไว้เป็นความประทับใจ,เมื่อวันที่ 11 ม.ค.62 นายกิตติพงษ์ พรหมแก้ว ไกด์นำเที่ยว ของบริษัท ว้าว อันดามัน เปิดเผยกับผู้สื่อข่าวว่า ขณะนำนักท่องเที่ยวเดินทางไปชมความงามของธรรมชาติใต้ท้องทะเลที่หมู่เกาะสิมิลัน อ.คุระบุรี จ.พังงา ระหว่างทางพบเห็นฝูงวาฬนับสิบตัว แหวกว่ายอยู่ใกล้เรือ ทำให้นักท่องเที่ยวตื่นตาและดีใจมากที่ได้เห็น โดยกัปตันเรือเบาเครื่อง และปล่อยให้นักท่องเที่ยวเก็บภาพความประทับใจกันอย่างสนุกสนาน ก่อนที่ฝูงวาฬจะหายไป,ด้านวาฬเพชฌฆาตดำ False killer whale จะกินปลา หรือ หมึก เป็นอาหาร อาศัยอยู่บริเวณน้ำลึก สามารถพบเห็นได้ทั้งอ่าวไทย และอันดามัน โดยวาฬเพชฌฆาตดำเป็นสัตว์เลี้ยงลูกด้วยนม เมื่อโตเต็มที่จะมีความยาว 5-6 เมตร และจัดเป็นสัตว์ป่าสงวนและคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ,ทั้งนี้ ขอแนะนักท่องเที่ยวเมื่อพบวาฬ หรือโลมา ว่า ไม่ควรให้อาหารโดยเด็ดขาด เพราะจะทำให้สัตว์มีการเปลี่ยนแปลงพฤติกรรมและนิเวศวิทยา สร้างพฤติกรรมเรียนรู้ผิดๆ อาจได้รับอาหารที่มีการปนเปื้อนจนทำให้สัตว์เจ็บป่วยทรมาน รวมทั้งไม่ควรจับหรือสัมผัส เพราะอาจมีการติดเชื้อโรคที่ติดต่อจากคนสู่สัตว์หรือจากสัตว์สู่คน นอกจากนี้ ต้องไม่ทิ้งขยะลงทะเล เพราะสัตว์อาจกินเข้าไปจนเกิดอันตรายถึงชีวิตได้.
นักท่องเที่ยวสุดตื่นเต้น พบฝูงวาฬเพชฌฆาตดำ นับสิบตัว แหวกว่ายโชว์ตัวกลางทะเล บริเวณหมู่เกาะสิมิลัน จ.พังงา โดยต่างหยิบกล้องถ่ายรูปมาเก็บภาพ ไว้เป็นความประทับใจ
วาฬเพชฌฆาตดำ,หมู่เกาะสิมิลัน,พังงา,นักท่องเที่ยว,ฝูงวาฬเพชฌฆาตดำ,ข่าวทั่วไป